A budapesti rendezésű 2010-es úszó-Európa-bajnokságon a 400 méteres vegyesúszásban bronzérmet nyert. 200 méteren az előfutamban a hetedik legjobb időt úszta, azonban Hosszú Katinka és Verrasztó Evelyn is jobb időt úszott nála és a szabályok szerint csak két azonos nemzetiségű sportoló juthatott tovább az elődöntőbe. 200 méteres pillangóúszásban ezüstérmes lett, a számot Hosszú Katinka nyerte.